joelniklaus/EU_Wikipedias huggingface dataset:
Εσθονική Ομοσπονδία Ποδοσφαίρου

Η Ποδοσφαιρική Ομοσπονδία της Εσθονίας (εσθονικά: Eesti Jalgpalli Liit - EJL) είναι το ανώτατο όργανο διοίκησης του ποδοσφαίρου στην Εσθονία. Ιδρύθηκε στις 14 Δεκεμβρίου 1921 και έχει έδρα το Τάλιν.

Έχει την ευθύνη για τη διοργάνωση των εθνικών πρωταθλημάτων και κυπέλλων της χώρας, καθώς και για την Εθνική της ομάδα. Επίσης, είναι υπεύθυνη για τις διοργανώσεις μπιτς σόκερ και ποδοσφαίρου σάλας. 

Είναι μέλος της FIFA από το 1923, όμως η λειτουργία της έπαυσε μετά την προσάρτηση της Εσθονίας στη Σοβιετική Ένωση το 1945. Μετά τη διάλυση της Σοβιετικής Ένωσης και την ανακήρυξη της χώρας ως ανεξάρτητη δημοκρατία, η EJL έγινε και πάλι μέλος της ΦΙΦΑ, αλλά και της UEFA.

Έμβλημα 
Το έμβλημα της Εσθονικής Ομοσπονδίας Ποδοσφαίρου έχει εξελιχθεί με την πάροδο του χρόνου.

Εξωτερικοί σύνδεσμοι 
 Επίσημη ιστοσελίδα 
 Η Εσθονία στην ιστοσελίδα της ΦΙΦΑ 
 Η Εσθονία στην ιστοσελίδα της ΟΥΕΦΑ

Εσθονια
Ποδόσφαιρο στην Εσθονία
Ομοσπονδίες μέλη της ΟΥΕΦΑ
Λετονική Ποδοσφαιρική Ομοσπονδία

Η Ποδοσφαιρική Ομοσπονδία της Λετονίας (λετονικά: Latvijas Futbola federācija, LFF) είναι το ανώτατο όργανο διοίκησης του ποδοσφαίρου στη Λετονία. Ιδρύθηκε το 1921 και έχει έδρα τη Ρίγα. Έχει την ευθύνη για τη διοργάνωση των εθνικών πρωταθλημάτων και κυπέλλων της χώρας, καθώς και για την Εθνική της ομάδα. 

Είναι μέλος της FIFA από το 1922, όμως η λειτουργία της έπαυσε μετά την προσάρτηση της Λετονίας στη Σοβιετική Ένωση το 1945. Μετά τη διάλυση της Σοβιετικής Ένωσης και την ανακήρυξη της χώρας ως ανεξάρτητη δημοκρατία, η LFF έγινε και πάλι μέλος της ΦΙΦΑ, αλλά και της UEFA.

Πρόεδροι 
 Βλάντιμιρς Λέσκοφς (1990–1995)
 Μόντρις Σούπε (1995–1996)
 Γκούντις Ίντρικσονς (1996–2018)
 Κάσπαρς Γκόρκς (2018–2019)
 Vadims Ļašenko (2020-

Εξωτερικοί σύνδεσμοι 
 Επίσημη ιστοσελίδα 
  Η Λετονία στην ιστοσελίδα της ΦΙΦΑ 
 Η Λετονία στην ιστοσελίδα της ΟΥΕΦΑ

Λετονια
Ποδόσφαιρο στη Λετονία
Ομοσπονδίες μέλη της ΟΥΕΦΑ
Γεώργιος Παπαπαράσχος

Ο Γεώργιος Π. Παπαπαράσχος ή Παπαπαράσχου (1880 - 2 Οκτωβρίου 1955) ήταν Έλληνας δικηγόρος και πολιτικός, που υπηρέτησε ως βουλευτής και δήμαρχος στο νομό Πιερίας.

Σπουδές και αγωνιστική δράση
Σπούδασε Νομικά στο Εθνικό Πανεπιστήμιο και στην Κωνσταντινούπολη. Ανέπτυξε αγωνιστική δράση και ήταν σύνδεσμος ανάμεσα στην ελεύθερη κυβέρνηση και στους αγωνιστές του Μακεδονικού Ζητήματος. Για τη δράση του εκείνη υποβλήθηκε σε βασανιστήρια, συνελήφθη και λίγο έλειψε να πεθάνει κατά τον Μακεδονικό Αγώνα.

Κοινοτάρχης και Δήμαρχος 
Ήταν πρόεδρος της Κοινότητας Κατερίνης, προτού η Κατερίνη γίνει Δήμος, από το 1916 ως το 1917 και εν συνεχεία υπηρέτησε ως Δήμαρχος από το 1939 ως το 1940. Το 1921 ανέλαβε πρόεδρος του Κοινοτικού Συμβουλίου της Κατερίνης, ως το 1922. Το 1922 διορίστηκε πληρεξούσιος δικηγόρος της Κοινότητας Κατερίνης, με απόφαση του Κοινοτικού Συμβουλίου, μαζί με το Δημήτριο Τσαλόπουλο.

Βουλευτής 
Ο Γεώργιος Παπαπαράσχου εξελέγη βουλευτής Κατερίνης-Βεροίας-Ναούσης με το Κόμμα των Ελευθεροφρόνων (Μεταξικό Κόμμα) στις εκλογές του 1926 συγκεντρώνοντας 1.085 σταυρούς.

Τα τελευταία χρόνια της ζωής του επιδόθηκε στην καλλιέργεια της γης. Απεβίωσε σε ηλικία 75 ετών τον Οκτώβριο του 1955.

Σήμερα στην Κατερίνη υπάρχει ένα κτήμα με την ονομασία Κτήμα Παπαπαράσχου.

Βιβλιογραφία

Παραπομπές 

Έλληνες δικηγόροι
Βουλευτές εκλεγμένοι με το Κόμμα των Ελευθεροφρόνων
Δήμαρχοι Κατερίνης
Βουλευτές Κατερίνης-Βεροίας-Ναούσης
Ταούρ Ματάν Ρουάκ

Ο Ταούρ Ματάν Ρουάκ και Χοσέ Μαρία Βασκονσέλος (Taur Matan Ruak, 10 Οκτωβρίου 1956-), γνωστός ευρύτερα με το πολεμικό του όνομα Ταούρ Ματάν Ρουάκ (Taur Matan Ruak) (που σημαίνει στη γλώσσα Tetum  "Δύο Έξυπνα Μάτια") είναι πολιτικός του Ανατολικού Τιμόρ και πρωθυπουργός από τις 22 Ιουνίου 2018. Προηγουμένως υπηρέτησε και ως πρόεδρος της χώρας από το 2012 ως το 2017. Προτού ασχοληθεί με τα κοινά, ήταν διοικητής των Ενόπλων Δυνάμεων του Ανατολικού Τιμόρ FALINTIL (Forças de Defesa de Timor-Leste ή  F-FDTL), από το 2002 ως τις 6 Οκτωβρίου 2011. Νωρίτερα επίσης ήταν ο τελευταίος διοικητής των Ενόπλων Δυνάμεων της Εθνικής Απελευθέρωσης του Ανατολικού Τιμόρ (FALINTIL δηλ. Forças Armadas para a Liberação Nacional de Timor Leste), του αντιστασιακού στρατού που πολεμούσε εναντίον της ινδονησιακής κατοχής από το 1975 ως το 1999.

Αποστρατεύτηκε το 2011 και κατήλθε υποψήφιος στις προεδρικές εκλογές εκείνης της χρονιάς, ως ανεξάρτητος, κερδίζοντας στο δεύτερο γύρο, που διεξήχθη τον Απρίλιο του 2012.

Η ορκωμοσία του στην προεδρία έγινε στις 20 Μαΐου 2012, για να συμπέσει με την επέτειο από την ανεξαρτησία της χώρας. Είναι παντρεμένος με την Ιζαμπέλ ντα Κόστα Φερέιρα.

Μετά την αποχώρησή του από την προεδρία, έγινε πρωθυπουργός το 2018.

Αμφότερα τα ονόματα (Ταούρ Ματάν Ρουάκ και Χοσέ Μαρία Βασκονσέλος) είναι τα επίσημα του πολιτικού.

Παραπομπές 

Πρόεδροι του Ανατολικού Τιμόρ
Πρωθυπουργοί του Ανατολικού Τιμόρ
Στρατιωτικοί
Ηγέτες εν ενεργεία
Καρολίνα

Καρολίνα είναι γυναικείο όνομα.

Με το όνομα αυτό είναι γνωστά:

οι πολιτείες της Αμερικής
 Βόρεια Καρολίνα και
 Νότια Καρολίνα

διάφορες πόλεις της Αμερικής
 Καρολίνα, Αλαμπάμα
 Καρολίνα, Πουέρτο Ρίκο

το νησί
 Νήσος Καρολίνα

πρόσωπα
 Καρολίνα της Οράγγης-Νάσσαου
 Καρολίνα του Βρανδεμβούργου-Άνσμπαχ, σύζυγος του μονάρχη της Μεγάλης Βρετανίας Γεωργίου Β΄
 Καρολίνα του Γκλόστερ
 Καρολίνα του Μονακό
 Καρολίνα της Βάδης
 Καρολίνα του Μπράουνσβαϊγκ
 Καρολίνα του Νάσσαου-Ούζινγκεν
 Καρολίνα των Βουρβόνων-Πάρμας
 Καρολίνα Αμαλία του Αουγκούστενμπουργκ
 Καρολίνα Αρδοαΐν "Παμπίτα" μοντέλο από τη Βραζιλία
 Καρολίνα Αυγούστα της Βαυαρίας
 Καρολίνα Βοναπάρτη
 Καρολίνα Γκότσεβα
 Καρολίνα Γουέλς (γνωστή απλά ως Καρολίνα), ναΐφ ζωγράφος της Μυκόνου αμερικανικής καταγωγής
 Καρολίνα Κόστνερ
 Καρολίνα Μαριάνα του Μεκλεμβούργου
 Καρολίνα Ματθίλδη της Μεγάλης Βρετανίας
 Καρολίνα Ματθίλδη της Σαξονίας-Κόμπουργκ & Γκότα
 Καρολίνα Μπουβιέ Κένεντι, συγγραφέας, δικηγόρος και πολιτικός, κόρη του δολοφονηθέντος προέδρου των ΗΠΑ, Τζον Φιτζέραλντ Κένεντι, και της Ζακλίν Μπουβιέ
 Καρολίνα Ναπολέων
 Καρολίνα Πελενδρίτου
 Καρολίνα Φερδινάνδη Λουίζα των Δύο Σικελιών, κόρη του βασιλιά Φραγκίσκου Α΄ των Δύο Σικελιών

Αντικείμενα
 Τύπος ρυζιού: Καρολίνα
Ισαάκ Λαυρεντίδης

Ο Ισαάκ Λαυρεντίδης (Ορτάκιοϊ Πόντου, 1911 - Νέα Σμύρνη Αττικής, 14 Ιουνίου 1997) ήταν Έλληνας πολιτικός με καταγωγή από τον Πόντο.

Γέννηση στον Καύκασο και πρόσφυγας στον Λευκώνα Σερρών
Γεννήθηκε στο Ορτάκιοϊ του Καρς το 1911, όπου είχε μεταναστεύσει ο παππούς του Αβραάμ το 1878, όπως και δεκάδες χιλιάδες Έλληνες του Πόντου, που είχαν εποικίσει 20 χωριά της περιοχής.
Μετά την ανταλλαγη των πληθυσμών, εγκαταστάθηκε ως πρόσφυγας το 1923 στον Λευκώνα Σερρών μαζί με τον αδελφό του Ηλία.

Σπουδές-Ανδραγαθία στο ελληνοϊταλικό μέτωπο

Πάλεψε για να μάθει  γράμματα, καθότι ήταν φτωχός.   Αποφοίτησε από το 1ο Γυμνάσιο Σερρών και στη συνέχεια  εργάσθηκε για να αποκτήσει χρήματα για τις περαιτέρω σπουδές του. Σπούδασε στη Νομική του  Πανεπιστημίου Αθηνών και δικηγόρησε στις Σέρρες.
Πολέμησε κατά τον ελληνοϊταλικό πόλεμο (1940-1941) ως έφεδρος αξιωματικός και αποδεδειγμένα ανδραγάθησε. 
Λόγω της σκληρής βουλγαρικής κατοχής που επιβλήθηκε, μετά την κατάρρευση του μετώπου, στην Ανατολική Μακεδονία και Θράκη, κατέφυγε  στην Αθήνα . Απέκτησε τρία παιδιά:  την Ευγενία, την Ειρήνη και τον Νικόλαο.

Ενεργός συμμετοχή στην πολιτική ως βουλευτής Σερρών
Πολιτεύτηκε για πρώτη φορά το 1946 με το Λαϊκό Κόμμα και από τότε  εκλεγόταν αδιάλειπτα  βουλευτής Σερρών με τον Εθνικό Συναγερμό του Αλέξανδρου Παπάγου, την Εθνική Ριζοσπαστική Ένωση και τη Νέα Δημοκρατία    μέχρι το 1990 (εκτός βεβαίως από την περίοδο της επταετούς δικτατορίας,καθώς και βουλευτής Επικρατείας με το κόμμα της Νέας Δη­μοκρατίας) . Αναδείχθηκε   κοσμήτωρ, Β' και Α' Αντιπρόεδρος της Βουλής των Ελλήνων.

Τιμητικές διακρίσεις-Θάνατος
Τιμήθηκε  με το Χρυσούν Αριστείον Ανδρείας και με το παράσημο της Εθνικής Αντίστασης 1941 - 44 από το Ελληνικό Κράτος .
Πέθανε στις 14 Ιουνίου 1997 στη Ν. Σμύρνη (την ίδια ημέρα που τελέστηκε το ετήσιο μνημόσυνο για την σύζυγό του, Ελένη)  και τάφηκε στο κοιμητήριο της Ιεράς Μονής Σουμελά στο Βέρμιο.

Παραπομπές

Πηγές
Νικόλαος Χρ. Χρηστίδης : Οι δρόμοι των Σερρών και η ονοματολογία των (2012) σελ. 97 [πρόσβαση μέσω της διεύθυνσης http://www.serrelib.gr/pdf/dromoiserron.pdf]

http://frontoffice-mitrousis.dev.edu.uoc.gr/history/historicalpersonalities/lavrentidis.html 

https://web.archive.org/web/20131007005007/http://clubs.pathfinder.gr/19MAIOY/544375

Βουλευτές εκλεγμένοι με την ΕΡΕ
Βουλευτές Σερρών
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με τον Ελληνικό Συναγερμό
Έλληνες βουλευτές επικρατείας
Βουλευτές εκλεγμένοι με τη Νέα Δημοκρατία
Αποκολοκύνθωσις

Η Αποκολοκύνθωσις λατ. (Apocolocynthosis) είναι κωμωδία στον τύπο της σάτιρας. Ανήκει στα θεατρικά έργα του Σενέκα. Με την κωμωδία αυτή ο Σενέκας παρωδεί την αποθέωση του Αυτοκράτορα Κλαύδιου, προφανώς εκδικούμενός τον επειδή τον εξόρισε.

Σύνοψη
Ο Σενέκας, άνθρωπος με υψηλά ιδεώδη, συγχώρεσε τα εγκλήματα του Κλαυδίου, του Βρεταννικού και της Αγριππίνας, αναγκάστηκε μάλιστα να συνθέσει και εγκώμιο προς τον Κλαύδιο. Αργότερα όμως τον εκδικήθηκε, γράφοντας την περίφημη σάτιρά του Αποκολοκύνθωσις, όπου τον ειρωνεύεται .

Απόσπασμα

Παραπομπές

Πηγές
Gregor Maurach, Seneca als Philosoph, Ντάρμστατ 1973.

Λατινική γραμματεία
Γιούλια Βολκόβα

Η Γιούλια Ολέγκοβνα Βόλκοβα (ρώσικα: Юлия Олеговна Волкова, 20 Φεβρουαρίου 1985) είναι Ρωσίδα τραγουδίστρια και ηθοποιός. Έγινε πιο γνωστή για την συμμετοχή της στο συγκρότημα t.A.T.u., το οποίο ιδρύθηκε το 1999.

Η Γιούλια γεννήθηκε στη Μόσχα. Κατάγεται από μία μικρομεσαία οικογένεια, ο πατέρας της ήταν επιχειρηματίας και η μητέρα της κομμώτρια. Σε ηλικία 6 ετών πήγε σε μουσικό σχολείο και άρχισε να μαθαίνει πιάνο, στα 9 έγινε μέλος του παιδικού group Neposedi. Η Γιούλια αποχώρησε από το συγκρότημα και μαζί με την Λένα Κατίνα, την οποία γνώρισε στο group, δημιούργησαν τις t.A.T.u. Οι t.A.T.u. έκαναν παγκόσμια επιτυχία και το τραγούδι τους All the Things She Said. Ήταν το πρώτο λεσβιακό τραγούδι παγκοσμίως που έγινε νούμερο ένα και συγκαταλέγεται στα καλύτερα κομμάτια των 2000's. Οι πωλήσεις του συγκροτήματος ξεπερνούν τα 15 εκατομμύρια. Οι πιο γνωστές επιτυχίες τους είναι τα κομμάτια: All the Things She Said, All About Us και Not Gonna Get Us. Οι t.A.T.u εκπροσώπησαν την Ρωσία στη Eurovision το 2003 με το τραγούδι "Ne Ver', Ne Boysia" και πήραν την τρίτη θέση.Κατά την διάρκεια της καριέρας των t.A.T.u υπήρχε η εντύπωση πως οι δύο τραγουδίστριες διατηρούσαν ερωτικό δεσμό,οι ίδιες είπαν πως ήταν στενές φίλες και αγαπούσαν η μία την άλλη αλλά δεν ήταν ερωτικής φύσης η σχέση τους . Ανακοίνωσαν την διάλυση του συγκροτήματος το 2011 μέσω της ιστοσελίδας τους και εξήγησαν πως θέλανε να ακολουθήσουν σόλο καριέρες.Στην πραγματικότητα η Λένα ήταν αυτή όπου ήθελε να κάνει σόλο καριέρα ,γεγονός που ενόχλησε την Γιούλια ,η οποία έκανε αρνητικές δηλώσεις για την πρώην συνεργάτη της ,η φιλία των δύο γυναικών είχε διαλυθεί.Έκαναν μαζί δημόσια εμφάνιση το 2012 για την προώθηση του επετειακού άλμπουμ των t.A.T.u.Ερμήνευσαν  κάποια από τα κομμάτια τους στο The Voice της Ρουμανίας η εμφάνιση τους όμως ήταν απογοητευτική καθώς ήταν φανερό πως οι δύο γυναίκες είχαν χάσει την επαφή τους on και off stage.Η Γιούλια αντιμετώπισε προβλήματα με την φωνή της και έκανε 2 εγχειρήσεις στις φωνητικές τις χορδές ελπίζει πως θα επανέλθει η φωνή της σε κάποιους μήνες.Η Γιούλια έχει υποβάλει τον εαυτό της σε πολλές επεμβάσεις καλλωπισμού με αποτέλεσμα να χάσει την φυσική της ομορφιά και να καταστρέψει τα ιδιαίτερα χαρακτηριστικά της.

Η Γιούλια ασχολήθηκε με την υποκριτική και έκανε το ντεμπούτο της στην ταινία «You and I». Ακόμη έπαιξε στην ταινία «9½ Zombies» της οποίας και ηχογράφησε το soundtrack.Το Μάιο του 2004 ανακοίνωσε πως ήταν έγκυος από των πολλών χρόνων σύντροφό της Πάβελ Σιντόροφ. Η ανακοίνωση της προκάλεσε μια διαμάχη ανάμεσα στο ζευγάρι καθώς ο Σιντόροφ ήταν είδη παντρεμένος και είχε μία κόρη. Η κόρη τους Βικτόρια Πάβλοβαν «Βίκα» Βόλκοβα γεννήθηκε στις 23 Σεπτεμβρίου του 2004 στη Μόσχα. Η Γιούλια δεν έχει κρατήσει επαφές με τον Σιντόροφ. Η Βόλκοβα έχει μια μακροχρόνια σχέση με τον επιχειρηματία Παρβίζ Γιασίνοφ, για τον οποίο και ασπάστηκε το Ισλάμ, και στις 27 Δεκεμβρίου του 2007 το ζευγάρι απέκτησε ένα αγόρι τον οποίο και ονόμασαν Σαμίρ. Η Γιούλια έχει αναφέρει σε αρκετές συνεντεύξεις πως είναι bisexual.

Εξωτερικοί σύνδεσμοι 

Ρωσίδες τραγουδίστριες
Ρωσίδες ηθοποιοί
ΛΟΑΤ Χριστιανοί
Κομητειακή Ποδοσφαιρική Ομοσπονδία Σέφιλντ και Χέιλαμσαϊρ

Η Κομητειακή Ποδοσφαιρική Ομοσπονδία Σέφιλντ και Χέιλαμσαϊρ (αγγλικά: Sheffield and Hallamshire County Football Association) η οποία αρχικά ονομαζόταν Ποδοσφαιρική Ομοσπονδία Σέφιλντ (Sheffield Football Association), ιδρύθηκε στο Σέφιλντ το 1867 και ήταν η πρώτη Κομητειακή Ποδοσφαιρική Ομοσπονδία (County FA, CFA) της Αγγλίας. Οι ομάδες της αποδέχτηκαν τους Κανόνες του Σέφιλντ μέχρι το 1878, όταν συγχωνεύθηκαν με τους κανόνες της αγγλικής Ποδοσφαιρικής Ομοσπονδίας. Στα μέλη της περιλαμβάνονται μερικά από τα παλαιότερα σωματεία ποδοσφαίρου στον κόσμο, όπως η Σέφιλντ και η Χέιλαμ. Σήμερα, η County FA είναι υπεύθυνη για τη διαχείριση, τον έλεγχο, την προώθηση και την ανάπτυξη του ποδοσφαίρου στο Σέφιλντ, το Ντονκάστερ, το Ρόδεραμ, το Μπάρνσλεϊ, το Γουόρκσοπ και το Χάντερσφιλντ.

Εξωτερικοί σύνδεσμοι 
 Επίσημη ιστοσελίδα

Σέφιλντ
Ποδοσφαιρικές ομοσπονδίες Αγγλίας
Άννα Μάνη - Παπαδημητρίου

Η Άννα Μάνη-Παπαδημητρίου (γενν. στην Κατερίνη στις 18 Αυγούστου 1964) είναι Ελληνίδα δικηγόρος. Εξελέγη βουλευτής για πρώτη φορά με τη Νέα Δημοκρατία στην Πιερία το 2012. Ο σύζυγός της, Θωμάς Παπαδημητρίου, με τον οποίο απέκτησε 2 κόρες, υπηρέτησε ως Δήμαρχος Πέτρας από το 1999 ως το 2002 και από το 2007 ως το 2010.

Βιογραφία 
Σπούδασε στη Νομική σχολή του ΑΠΘ και έχει πραγματοποιήσει μεταπτυχιακές σπουδές στο τμήμα Δημόσιας Διοίκησης του Διεθνές Πανεπιστήμιο της Ελλάδος . Δικηγορεί από το 1989 σε δικό της γραφείο, στη γενέτειρά της την Κατερίνη . Ενώ ταυτόχρονα είναι ενεργό μέλος σε πολλούς πολιτιστικούς συλλόγους.

Πολιτική Σταδιοδρομία 
Εξελέγη για πρώτη φορά βουλευτής στις εκλογές του Ιουνίου του 2012 με τη ΝΔ συγκεντρώνοντας 4.642 σταυρούς. Στις εκλογές του Ιουλίου του 2019 εξελέγη για δεύτερη φορά Βουλευτής με 10.727 σταυρούς. Στην προηγούμενη θητεία της μετείχε ώς μέλος στην ειδική μόνιμη Επιτροπή της Βουλής για την Προστασία του Περιβάλλοντος. Από το 2019 εκλέχθηκε Κοσμήτορας του Ελληνικού κοινοβουλίου. Επίσης, από το 2021 εκλέχθηκε και τελεί χρέη προέδρου της Επιτροπής Βιβλιοθήκης της Βουλής. Ακόμη, είναι αντιπρόεδρος της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης και μέλος της Κοινοβουλευτικής Ομάδας Φιλίας Ελλάδος - Ισραήλ.

Κοινοβουλευτική Δράση 
Στο διάστημα μεταξύ 22-24 Ιουνίου του 2022 υπήρξε εκπρόσωπος της Βουλής των Ελλήνων μαζί με άλλους δύο βουλευτές στο πλαίσιο του Ευρωπαϊκού Προγράμματος Διδυμοποίησης (Twinning) με την Εθνοσυνέλευση της Δημοκρατίας της Αρμενίας. Το συνέδριο πραγματοποιήθηκε στο Ερεβάν της Αρμενίας, οπού συζητήθηκαν μεταξύ άλλων πρακτικές του Ελληνικού Κοινοβουλίου στη νομοπαρασκευαστική και νομοθετική λειτουργία, καθώς και η εφαρμογή της συμφωνίας εταιρικής σχέσης Αρμενίας και Ευρωπαϊκής Ένωσης. Παράλληλα, η Βουλευτής, αλλά και σύσσωμη η ελληνική αποστολή επισκέφθηκαν το Μνημείο Γενοκτονίας των Αρμενίων(Τσιτσερνακαμπέρντ) .

Ώς μέλος της Κοινοβουλευτικής Ομάδος Φιλίας Ελλάδος - Ισραήλ έχει συμμετάσχει στο Ελληνο-Ισραηλινό φόρουμ που πραγματοποιήθηκε σε συνεργασία με το Ινστιτούτο Διεθνών Σχέσεων και με την υποστήριξη του ελληνικού Υπουργείου Εξωτερικών. Η Βουλευτής στα πλαίσια του φόρουμ, αλλά και στην εισαγωγική της ομιλία επικεντρώθηκε στην ενδυνάμωση των διακρατικών σχέσεων των δύο χωρών στον τομέα της εκπαίδευσης και του πολιτισμού.

Προεδρία στην Επιτροπή Βιβλιοθήκης Βουλής των Ελλήνων 
Με την ιδιότητα της ώς πρόεδρος της επιτροπής Βιβλιοθήκης της Βουλής ήταν παρούσα και μετείχε στις συνεδριάσεις, αλλά και στην ιστορικής σημασίας υπογραφή σύμβασης ψηφιοποίησης συλλογών της Βιβλιοθήκης της Βουλής των Ελλήνων, που πραγματοποιήθηκε μεταξύ του Προέδρου της Βουλής, κ. Κωνσταντίνου Τασούλα και του Προέδρου και Διευθύνοντος Συμβούλου του ΟΤΕ, κ. Μιχάλη Τσαμάζ, ώστε το 2023 ο πολύτιμος αρχειακός θησαυρός της Βιβλιοθήκης της Βουλής να είναι προσβάσιμος ψηφιακά σε όλους τους πολίτες.

Παραπομπές 

Έλληνες δικηγόροι
Βουλευτές Πιερίας
Βουλευτές εκλεγμένοι με τη Νέα Δημοκρατία
Φατμά Σουλτάνα (κόρη του Σουλεϊμάν Α')

Η Φατμά Σουλτάνα (Οθ. Τούρκικα:فاطمہ سلطان‎) (Τούρκικα: Fatma Sultan, Απρίλιος 1516 - 1561) ήταν κόρη του σουλτάνου Σουλεϊμάν Α΄ του Μεγαλοπρεπή της Οθωμανικής Αυτοκρατορίας.

Βιογραφία
Η Φατμά Σουλτάνα ήταν η κόρη του Σουλτάνου Σουλεϊμάν Α' και της Μαχιντεβράν Σουλτάν σύμφωνα με άλλες πηγές ήταν κόρη της Φιουλανέ Χατούν. Το πλήρες ονομά της ήταν Φατμά Νουρ. Γεννήθηκε τον Απρίλιο του 1516 και πέθανε το 1561 στην Κωνσταντινούπολη, σε ηλικία 45 ετών. Από την πλευρά της μητέρας της είχε έναν αδελφό τον Ηγεμόνα Μουσταφά. Ήταν αδελφή του Ηγεμόνα Μουράτ, του Ηγεμόνα Μαχμούτ, της Ραζιγιέ Σουλτάνας, του Ηγεμόνα Μεχμέτ, της Μιχριμάχ Σουλτάνας, του Σουλτάνου Σελίμ Β', του Ηγεμόνα Μπεγιαζίτ, του Ηγεμόνα Τζιχανγκίρ και του Ηγεμόνα Αμπντουλάχ.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Πριγκίπισσες της Οθωμανικής Αυτοκρατορίας
Οθωμανοί
sr:Fatma Sultana (kći Sulejmana I)
pl:Fatma Nur
Σανγκ Πινγκ

Ο Σανγκ Πινγκ, γεννημένος στο Χέρμπιν την 23 Δεκεμβρίου 1984, είναι Κινέζος πρώην καλαθοσφαιριστής. Έχει ύψος 2,06 μέτρα, βάρος 109 κιλά και αγωνιζόταν στις θέσεις πάουερ φόργουορντ και σέντερ. Αποτελεί τον πρώτο Κινέζο καλαθοσφαιριστή που έπαιξε στην Ελλάδα, για τον Παναθηναϊκό, και άνηκε σε ομάδα της Ευρωλίγκα.

Καριέρα
Ο Σανγκ ξεκίνησε την επαγγελματική του καριέρα παίζοντας για την Μπέιζινγκ Ντακς για τη σεζόν 2009-2010 όντας 25 ετών. Τις επόμενες δύο σαιζόν αγωνίστηκε για την Σάνξι Ζονγκγιού Μπρέιβ Ντράγκονς. Το καλοκαίρι τους 2012 μεταγράφηκε για την Κουιντάο Ιγκλς όπου έμεινε μέχρι το τέλος της χρονιάς, όταν και πήρε μεταγραφή πρώτη φορά μεταγραφή για ομάδα εκτός Κίνας, τον Παναθηναϊκό, κάνοντας το μεγάλο βήμα στην καριέρα του σε ηλικία 28 ετών. Με τον Παναθηναϊκό αγωνίστηκε για μία σεζόν, κατακτώντας το νταμπλ. Το 2014 υπέγραψε στην Κίνα για την Tianjin Ronggang. To καλοκαίρι του 2016 αποφάσισε να κρεμάσει τα αθλητικά του παπούτσια έχοντας αγωνιστεί συνολικά 134 παιχνίδια.

Μετά την απόσυρσή του, ο Σανγκ παραμένει κοντά στο μπάσκετ της πόλης Τιενζίν, σε μία προσπάθεια να πείσει μικρά παιδιά και νέους ανθρώπους να ασχοληθούν με το μπάσκετ. Έχει δική του επιχείρηση προσφέροντας υπηρεσίες στο αθλητικό marketing Το 2019 στο Παγκόσμιο Κύπελλο, ήταν επικεφαλής μία ομάδας υπεύθυνης για την καλύτερη δυνατή μεταχείριση των παικτών των 32 ομάδων, για λογαριασμό της ΔΟΕ.

Τίτλοι
Παναθηναϊκός
 1x Πρωτάθλημα Ελλάδας: 2014
 1x Κύπελλο Ελλάδας: 2014

Παραπομπές

Κινέζοι καλαθοσφαιριστές
Καλαθοσφαιριστές ΠΑΟ
Καταστροφή του Προσηλίου Φωκίδας

Η καταστροφή του Προσηλίου Φωκίδας έλαβε χώρα τον Οκτώβριο του 1942 από τα ιταλικά στρατεύματα κατοχής, ως αντίποινα για τη μάχη της Ρέκας μεταξύ δυνάμεων του ΕΛΑΣ και ιταλικού τμήματος. Ήταν το πρώτο χωριό στην ελληνική επικράτεια που κάηκε ολοσχερώς από τους κατακτητές, αλλά οι κάτοικοί του το ξαναέχτισαν λίγα χρόνια αργότερα (1950), σε μικρότερο υψόμετρο.

Το χωριό
Το Προσήλιο, που αρχικά ονομαζόταν "Σεγδίτσα", βρισκόταν χτισμένο στην πλαγιά της Γκιώνας, σε υψόμετρο περίπου 850 μέτρων και σε απόσταση 11 χιλιομέτρων από την Άμφισσα. Αυτό ήταν το πρώτο χωριό μέχρι την ημέρα της επιδρομής των ιταλών. Σήμερα, στην ευρύτερη περιοχή υπάρχουν τρεις οικισμοί.

Τι προηγήθηκε
Στις 19 Σεπτεμβρίου 1942 ο Άρης Βελουχιώτης επικεφαλής της αντάρτικης δύναμης του ΕΛΑΣ που είχε ο ίδιος δημιουργήσει λίγους μήνες πριν κατ΄εντολή του ΚΚΕ αποφάσισε να επιφέρει στον εχθρό ένα πρώτο χτύπημα. Σαν στόχος, επιλέχθηκε μια ομάδα 33 Ιταλών στρατιωτών που είχαν καταλύσει για διανυκτέρευση σε έναν έρημο μύλο στη ρεματιά της Ρέκας. Η μάχη απέφερε πολλά λάφυρα στους Έλληνες αντάρτες και μερικούς αιχμαλώτους που προορίζονταν για ανταλλαγή με Έλληνες κρατουμένους. Ωστόσο, οι κατοχικές αρχές αρνήθηκαν να προχωρήσουν σε ανταλλαγή και εκτέλεσαν τους Έλληνες. Στη συνέχεια, το ανταρτοδικείο του ΕΛΑΣ προχώρησε σε καταδίκη των Ιταλών στρατιωτών και στον τουφεκισμό τους, πράξη η οποία εξόργισε την ιταλική διοίκηση της Στερεάς Ελλάδας.

Η καταστροφή του χωριού
Στα μέσα Οκτωβρίου, ισχυρές ιταλικές δυνάμεις αναπτύχθηκαν στην περιοχή όπου είχε λάβει χώρα η μάχη και προέβησαν σε βιαιοπραγίες εις βάρος κατοίκων. Από τις ανακρίσεις που διενέργησαν οι ιταλοί, αποφάσισαν να επιρρίψουν ευθύνες για υποστήριξη των ανταρτών του ΕΛΑΣ στους Σεγδιτσιώτες, αφού θεωρήθηκε ότι το χωριό τους είχε στηρίξει με τρόφιμα και πληροφορίες για τις κινήσεις του τμήματος που είχε δεχθεί την επίθεση των ελλήνων. Το χωριό, αφού πρώτα εκκενώθηκε, πυρπολήθηκε ολοσχερώς στις 26 Οκτωβρίου 1942, ενώ οι κάτοικοί του κατέφυγαν στην Άμφισσα και άλλες γειτονικές περιοχές.

Πηγές
 Ως3 Νοέμβριος 2005, Οι άνθρωποι που ήθελαν να αλλάξουν τον κόσμο, Άρης Βελουχιώτης
 Τα μονοπάτια της Ελλάδας
 Fokidanet.gr Τα χωριά της Άμφισσας

Προσηλιου Φωκιδας σφαγη
Προσηλιου Φωκιδας σφαγη
Προσηλιου Φωκιδας σφαγη
71 (αριθμός)

Το 71 (εβδομήντα ένα) είναι ο φυσικός αριθμός που βρίσκεται μετά από το 70 και πριν από το 72. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 71 συμβολίζεται ως LXXI στο ρωμαϊκό σύστημα αρίθμησης και ως ΟΑ´ στο ελληνικό σύστημα αρίθμησης.

Στα μαθηματικά
 Το 71 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 73.
 Το 71 και το 73 αποτελούν δίδυμους πρώτους αριθμούς.

Το 71 στη Χημεία 
 Ο ατομικός αριθμός 71 αντιστοιχεί στο λουτήτιο.

Το 71 στην Αστρονομία 
 Το Μεσιέ 71 είναι ένα μικρό σφαιρωτό σμήνος που βρίσκεται σε απόσταση 13.000 ετών φωτός στον αστερισμό Βέλος.

Αναφορές και παρατηρήσεις

Εξωτερικοί σύνδεσμοι 

71
Δίδυμοι πρώτοι αριθμοί‎
Η αγάπη μας

Η αγάπη μας είναι ένα δραματικό ελληνικό μιούζικαλ του 1968, με πρωταγωνιστές την Αλίκη Βουγιουκλάκη με τον Δημήτρη Παπαμιχαήλ και ανταγωνιστές την Κατερίνα Χέλμη με τον Πέτρο Λοχαΐτη. Κατά τη διάρκεια της ταινίας ακούγονται τα τραγούδια: «Κάτσε ρε φίλε να σου πω», «Πειραιώτισσες», «Αλίμονο στα νιάτα μου», «Γύρε στην πέτρα», «Ποιος» και «Όσα δώσεις στην αγάπη». Η ταινία έκοψε 484.989 εισιτήρια και ήρθε τέταρτη τη σεζόν 1968-69.

Πλοκή
Ο Δημήτρης Ραζέλος (Δημήτρης Παπαμιχαήλ) και η Εύα Τσάμη (Κατερίνα Χέλμη) είναι ένα αγαπημένο δίδυμο του θεάτρου, όμως ο κακότροπος χαρακτήρας της Εύας προκαλεί την αποστροφή του Δημήτρη, ο οποίος μαζί τον σκηνοθέτη του θεάτρου (Δημήτρης Νικολαΐδης), αποφασίζουν πως πρέπει να αναζητήσουν νέα πρωταγωνίστρια. Η Μαρίνα (Αλίκη Βουγιουκλάκη), μια απλή ταξιθέτρια του θεάτρου, έχει τη συνήθεια μετά τις παραστάσεις-όταν τα φώτα σβήνουν και ο κόσμος απομακρύνεται-να δίνει παράσταση για τις άλλες ταξιθέτριες. Ένα βράδυ, που ο Δημήτρης επιστρέφει στο θέατρο για να βρει το ξεχασμένο ρολόι της Εύας, βλέπει την "παράσταση" που δίνει η Μαρίνα και δείχνει το θαυμασμό στο ταλέντο της. Τη στιγμή που τη συγχαίρει ένθερμα, μπαίνει η Εύα η οποία έξαλλη με τη σκηνή που βλέπει χαστουκίζει και προσβάλλει τη Μαρίνα. Αυτό έχει ως αποτέλεσμα η Μαρίνα να σκέφτεται την παραίτηση της από το θέατρο και το γάμο με το γείτονά της Σωτήρη (Χρήστος Δοξαράς), που της έχει εκδηλώσει το ενδιαφέρον του. Μόλις όμως φαίνεται να το παίρνει απόφαση, εμφανίζεται ο Δημήτρης ο οποίος της προτείνει να επιστρέψει στο θέατρο και συνεχίζοντας τη δουλειά της ως ταξιθέτρια να κάνει πρόβες ώστε να προετοιμαστεί και να αντικαταστήσει την Εύα. Πριν από την έναρξη μιας από τις παραστάσεις, η Εύα συγκρούεται με τη Μαρίνα για ασήμαντη αφορμή και τη χαστουκίζει. Αυτή τη φορά η Μαρίνα αντιδρά, τη χαστουκίζει και φεύγει. Η Εύα την κυνηγά και σκοντάφτει σε κάποια σχοινιά των παρασκηνίων χτυπώντας άσχημα το κεφάλι της. Μεταφέρεται στο νοσοκομείο και ο Δημήτρης αναλαμβάνει το ρίσκο του να ανέβει η παράσταση με πρωταγωνίστρια τη Μαρίνα. Η Μαρίνα έχει έμφυτο ταλέντο και η επιτυχία της επισκιάζει τη φήμη του πρωταγωνιστή και τον παντρεύεται. Εντωμεταξύ η Εύα σχεδιάσει να καταστρέψει τη Μαρίνα μαζί με την βοήθεια του δημοσιογράφου Σταμάτη (Πέτρος Λοχαΐτης). Τελικά επιτυγχάνουν να σπείρουν τη διχόνοια και ο Δημήτρης καταλήγει αποτυχημένος στο πλανόδιο θίασο του Αγκόπ (Φίλιος Φιλιππίδης). Τελικά, το ζευγάρι ξανασμίγει.

Διανομή

Πηγές 
 90 λεπτά
 Cine.gr
 cinegreece.gr

Ελληνικές ταινίες
Ταινίες του 1968
Ελληνόφωνες ταινίες
Ταινίες σε σκηνοθεσία Κώστα Καραγιάννη
Ταινίες παραγωγής Καραγιάννης - Καρατζόπουλος
Ελληνικές αισθηματικές ταινίες
Ταινίες με μουσική σύνθεση Γιώργου Κατσαρού
Ταινίες σε σενάριο Γιώργου Λαζαρίδη
Ταινίες γυρισμένες στην Ελλάδα
Ελληνικές μουσικές κωμικές ταινίες
Πούντλαντ

Η Πούντλαντ (σομαλικά: Buntlaand, ), επισήμως Πολιτεία Πούντλαντ της Σομαλίας είναι αυτόνομη περιοχή της βορειοανατολικής Σομαλίας, με πρωτεύουσα την Γκαρόβε στην επαρχία Νουγκάαλ. Οι ηγέτες της ανακήρυξαν την περιοχή αυτόνομη το 1998.

Η Πούντλαντ συνορεύει με τη Σομαλία δυτικά, τον κόλπο του Άντεν βόρεια, τον ινδικό ωκεανό νοτιοανατολικά, την περιοχή του κεντρικού Γκαλμουντούγκ νότια και την Αιθιοπία νοτιοδυτικά.

Το 1/3 του σομαλικού πληθυσμού ζει στην περιοχή, η οποία κατέχει επίσης το 1/3 της γεωγραφικής επικράτειας του έθνους Αντίθετα από τη γειτονική Σομαλιλάνδη, η Πούντλαντ και άλλες πολιτείες δεν διεκδικούν την απόσχισή τους από τη Σομαλία.

Το όνομα «Πούντλαντ» προέρχεται από το Γη του Πουντ, που αναφέρεται σε αρχαίες αιγυπτιακές πηγές. Η ακριβής τοποθεσία αυτής της μυθικής περιοχής αποτελεί ακόμα μυστήριο. Ορισμένες μελέτες τοποθετούν τη Γη του Πουντ στη σημερινή Σομαλία, ενώ άλλες προτείνουν διαφορετικές τοποθεσίες.

Τον Ιανουάριο του 2014, πρόεδρος εξελέγη ο Αμπντιραχμάν Μοχάμεντ Φαρόλε (Abdirahman Mohamud Farole) και αντιπρόεδρος ο Αμπντιχακίμ Αμπντουλαχί Χατζί Ομάρ (Abdihakim Abdullahi Haji Omar).

Πέντε χρόνια μετά, τον Ιανουάριο του 2019, πρόεδρος εξελέγη ο Σαΐντ Αμπντουλάχι Μοχάμετ και αντιπρόεδρος ο Αχμέτ Ελμί Καράς.

Παραπομπές σημειώσεις

Εξωτερικοί σύνδεσμοι

Puntland Ministry of Planning and International Cooperation 

Πούντλαντ
Πολιτείες της Σομαλίας
Γιώργος Διαμαντάκος

Ο Γιώργος Διαμαντάκος (Σπάρτη, 14 Ιανουαρίου 1995), είναι Έλληνας διεθνής καλαθοσφαιριστής. Έχει ύψος 2,14 μέτρα και αγωνίζεται στη θέση σέντερ για τον Α.Ο Μυκόνου.

Σταδιοδρομία
Ξεκίνησε τα πρώτα του μπασκετικά βήματα στα τμήματα υποδομής και στην ανδρική ομάδα του Σπαρτιατικού Γ.Σ. επιτυγχάνοντας το 2012 την άνοδο στην Α' τοπική κατηγορία.

Το καλοκαίρι του 2012, σε ηλικία 17 ετών, ο Διαμαντάκος πήρε μεταγραφή από τον Σπαρτιατικό Γ.Σ. για τον Παναθηναϊκό. Έκανε το επαγγελματικό του ντεμπούτο εναντίον του Περιστερίου. Στον Παναθηναϊκό έμεινε μέχρι το 2015 κερδίζοντας δυο φορές το Πρωτάθλημα και τρεις φορές το Κύπελλο Ελλάδας. Το καλοκαίρι του 2015 υπέγραψε συμβόλαιο με τη Νέα Κηφισιά η οποία και τον απέκτησε δανεικό από την τούρκικη Νταρουσάφακα, όπου όμως παρέμεινε για λίγο καιρό μέχρι τις πρώτες αγωνιστικές της σαιζόν 2015-16. Ακολούθως, το Νοέμβρη 2015, έπαιξε, για μόλις έναν αγώνα, στο βουλγάρικο πρωτάθλημα με τα χρώματα της Σπάρτακ Πλέβεν. Το Γενάρη του 2016 μετακινήθηκε μέχρι το τέλος της αγωνιστικής σαιζόν στην κροατική Σίμπενικ. Τον Ιούλιο 2016 υπέγραψε συμφωνία με τον Απόλλωνα Πάτρας.

Από το καλοκαίρι του 2017 αγωνίζεται στην ομάδα του ΓΣΛ Φάρου. Το καλοκαίρι του 2018, ακολούθησε τη μετατόπιση της ομάδας στη Λήμνο ως Ήφαιστος Λήμνου. Ο σέντερ πήρε μέρος σε 23 αγώνες της αγωνιστικής περιόδου 2018-2019 και είχε κατά μέσο όρο 2.9 πόντους και 2 ριμπάουντ σε 6 λεπτά συμμετοχής. Στις 22 Ιουλίου 2019, ανανέωσε με την ομάδα για δυο ακόμα χρόνια.

Τον Σεπτέμβριο του 2020, συμφώνησε να επιστρέψει στον Απόλλωνα Πάτρας της Α2 Εθνικής.  Τη σεζόν 2020-21, σε 16 παιχνίδια πρωταθλήματος Α2, είχε μέσο όρο 12,3 πόντους και 8,2 ριμπάουντ με 72,22% στις βολές, 58,22% στα δίποντα, 0,9 κοψίματα και 14,4 στην αξιολόγηση, μένοντας κάθε φορά στο παρκέ σχεδόν 23 λεπτά. Κατέκτησε το τίτλο του πρωταθλητή της Α2, και κατά συνέπεια την άνοδό στην Α1 κατηγορία. Το καλοκαίρι του 2021, συμφώνησε να παραμείνει στην ομάδα της Πάτρας για ακόμα μια σεζόν. Τη σεζόν 2021-22, είχε κατά μέσο όρο 5.1 πόντους και 2.9 ριμπάουντ σε 16 αγώνες.

Στις 20 Αυγούστου 2022, ανακοινώθηκε από τον Α.Ο Μυκόνου.

Εθνική Ελλάδος
Ο Διαμαντάκος ήταν βασικό και αναντικατάστατο μέλος στις Εθνικές Ελλάδος για μικρότερες ηλικίες που αγωνίστηκε. Έπαιξε το 2011 στο Ευρωμπάσκετ U-16, το 2013 στο Ευρωμπάσκετ U-18, το 2014 στο Ευρωμπάσκετ U-20 και το 2015 στο Ευρωπαϊκό Πρωτάθλημα Νέων Ανδρών.

Τίτλοι

Παναθηναϊκός 
 2x Πρωτάθλημα Ελλάδας: (2013, 2014)
 3x Κύπελλο Ελλάδας: (2013, 2014, 2015)

Διακρίσεις
 Επιλέχθηκε για το All Star Game Νέων Αθλητών της FIBA Europe (Eurobasket 2013).

Παραπομπές

Πηγές
 Επίσημα στην Κηφισιά ο Διαμαντάκος, contra.gr, 06/08/2015. ανακτήθηκε 06/08/2015

Εξωτερικοί σύνδεσμοι 
 

Έλληνες καλαθοσφαιριστές
Σέντερ
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ16
Καλαθοσφαιριστές Νέας Κηφισιάς
Καλαθοσφαιριστές Νταρουσάφακα
Καλαθοσφαιριστές ΠΑΟ
Καλαθοσφαιριστές Φάρου Λάρισας
Καλαθοσφαιριστές Ηφαίστου Λήμνου
Καλαθοσφαιριστές Απόλλωνα Πατρών
Καλαθοσφαιριστές ελληνικών συλλόγων
Καλαθοσφαιριστές Α2 Εθνικής Ελλάδας
Καλαθοσφαιριστές βουλγαρικών συλλόγων
Καλαθοσφαιριστές κροατικών συλλόγων
Έλληνες καλαθοσφαιριστές στο εξωτερικό
Οσμάν Β΄

Ο Οσμάν Β΄ (II. Osman, 3 Νοεμβρίου 1604 - 20 Μαΐου 1622) ήταν ο 16ος σουλτάνος της Οθωμανικής Αυτοκρατορίας από το 1618 μέχρι το 1622. Από τους Τούρκους αναφέρεται και ως Οσμάν B΄ ο νέος.

Βιογραφία

Ο Οσμάν Β΄ γεννήθηκε το 1604 στο παλάτι Τοπ Καπί στην Κωνσταντινούπολη. Ήταν γιος του σουλτάνου Αχμέτ Α΄ και της Μαχφιρούζ Χατιτζέ Σουλτάν. Από μικρή ηλικία λόγω θανάτου της μητέρας του ανέλαβε την εκπαίδευσή του η Κιοσέμ σουλτάνα και αργότερα έγινε σπουδαίος ποιητής. Η Κιοσέμ σουλτάνα του τού είχε μάθει πολλές γλώσσες, όπως Αραβικά, Περσικά, Λατινικά, Ελληνικά και Ιταλικά. Πήρε τον θρόνο το 1618 όταν διαδέχθηκε τον θείο του Μουσταφά Α΄. Ο Οσμάν παρά τη νεαρή ηλικία του, είχε τα χαρίσματα ενός μονάρχη, έτσι εκστράτευσε αρκετές φορές χωρίς όμως να επιτύχει αξιόλογες νίκες.

Εκστρατεία της Περσίας
Το 1618 επιτέθηκε στην Περσία για να αποκρούσει περσική επίθεση στην Ανατολία. Ανακατέλαβε τις πόλεις Ντιγιαρμπακίρ, Βαν, Αβνίκ και πολιόρκησε το Ταμπρίζ αλλά ηττήθηκε και υποχώρησε.

Εκστρατεία της Ουγγαρίας
Σε μια προσπάθεια να ανακαταλάβει την Ουγγαρία, η οποία προσαρτήθηκε από τον Σουλεϊμάν τον Μεγαλοπρεπή αλλά μεγάλο τμήμα της χάθηκε από τον γιο του Σελίμ τον Μέθυσο, εισέβαλε στη χώρα και κατέκτησε τα κάστρα Αράκ, Σικλος, Σερετσια και κινήθηκε προς το Πέτροβαράντιν με στόχο να προωθηθεί μέχρι τη Βουδαπέστη, πρωτεύουσα της Ουγγαρίας. Ηττήθηκε πριν φτάσει στο κάστρο από τον Αυστριακό στρατό στη μάχη του Νόβισαντ, όπου ο στρατός του υπέστη πανωλεθρία και οι δυνάμεις του σχεδόν αποδεκατίστηκαν.

Εκστρατεία στην Μολδαβία
Το 1620 έσπευσε σε βοήθεια του πρίγκιπα της Τρανσυλβανίας, ενάντια στους Αψβούργους της Αυστρίας. Μπήκε θριαμβευτικά στο Ιάσιο μετά από πολιορκία 76 ημερών και αρχικά νίκησε τους στρατηγούς του βασιλιά της Πολωνίας Σιγισμούνδου Γ΄ Βάζα στα Cecora (Tutora). Ανέβηκε τον Προύθο, ωστόσο ο γιος του Σιγισμούνδου (μέλλων βασιλιάς Βλαδίσλαος Δ΄ Βάζα) νίκησε με ευκολία τον στρατό των Οθωμανών το 1621 στο Khotyn. Στην μάχη μάλιστα ο ίδιος ο Σουλτάνος έσπασε το χέρι του και τραυματίστηκε σχεδόν θανάσιμα.

Σχέση με την Κιοσέμ Σουλτάν
Προφανώς ο Οσμάν είχε καλή σχέση με την Κιοσέμ Σουλτάν καθώς την είχε επισκεφτεί στο Παλιό Παλάτι. Επίσης μπορεί να τον είχε μεγαλώσει επειδή προφανώς η μητέρα του δεν ήταν ζωντανή μετά το 1614.

Οικογένεια
Σύζυγοι
 Ακιλέ Ρουκιγιέ Χατούν, κόρη του Σεϊχουλισλάμ Μεχμέτ Εσαντουλάχ Εφέντι (νόμιμη σύζυγος)
 Χασεκί Αϊσέ Σουλτάν
 Μεϊλισάχ Χατούν

Παιδιά
 Ηγεμόνας Ομέρ (1621-1622), γιος της Μεϊλισάχ Χατούν 
 Ηγεμόνας Μουσταφά (1622-1623), γιος της Ακιλέ Χατούν, δίδυμος με την Ζεϊνέπ Σουλτάν
 Ζεϊνέπ Σουλτάν (1622-1623), κόρη της Ακιλέ Χατούν, δίδυμη με τον Ηγεμόνα Μουσταφά

Θάνατος
Επειδή θεωρούσε τους Γενίτσαρους υπεύθυνους για την ήττα τους στη μάχη με τους Πολωνούς αποφάσισε να τους διαλύσει, όμως αυτοί επαναστάτησαν, τον συνέλαβαν, τον ακρωτηρίασαν, τον διαπόμπευσαν στους δρόμους της Κωνσταντινούπολης και τέλος τον έκλεισαν στο Επταπύργιο όπου τον έπνιξαν στις 20 Μαρτίου 1622. Τάφηκε στο Μπλε Τζαμί. Τον διαδέχθηκε ο θείος του Μουσταφά Α΄.

Πηγές
Εγκυκλοπαίδεια Νέα Δομή,Αθήνα 1996 από την Ελευθεροτυπία,τόμος 26, σελ.52.

Εξωτερικοί σύνδεσμοι

Οθωμανοί Σουλτάνοι
Αβραλία

Η Αβραλία είναι ένα γένος καλαμαριού που περιλαμβάνει περίπου 20 είδη. Έχει επίμηκες σώμα και ρομβοειδή πτερύγια. Τα πλοκάμια του (επιφυή ή μισχωτά) έχουν μυζητήρες και αρπάγες. Ζει στις θερμές θάλασσες και μόνο ένα είδος απαντάται στην Μεσόγειο.

Είδη

Υπογένος Αβραλία
Abralia armata
Abralia multihamata
Abralia renschi
Abralia spaercki
Abralia steindachneri
Υπογένος Αστεροτευθίς
Abralia veranyi
Υπογένος Αστραβραλία
Abralia astrolineata
Abralia astrosticta
Υπογένος Ενιγμοτευθίς
Abralia dubia
Abralia fasciolata
Abralia marisarabica
Υπογένος Ετεραβραλία
Abralia andamanica
Abralia heminuchalis
Abralia robsoni
Abralia siedleckyi
Abralia trigonura
Υπογένος Πυγμαβραλία
Abralia grimpei
Abralia omiae
Abralia redfieldi
Abralia similis

Παραπομπές

Εξωτερικοί σύνδεσμοι 

  Tree of Life web project: Abralia

Ενοπλοτευθίδες
Αβραλίοψη

Η Αβραλίοψη είναι ένα γένος καλαμαριού της οικογένειας των Ενοπλοτευθίδων που περιλαμβάνει 11 είδη. Τα είδη χαρακτηρίζονται από την παρουσία 3-4 φωτεινών οργάνων, στην άκρη των δύο κοιλιακών πλοκαμιών τους. Αυτά τα πλοκάμια δεν έχουν βεντούζες.

Είδη
Υπογένος Αβραλίοψη
Abraliopsis hoylei
Abraliopsis pacificus 
Abraliopsis pfefferi 
Abraliopsis tui
Υπογένος Boreabraliopsis
Abraliopsis felis
Υπογένος Μικραβραλία
Abraliopsis gilchristi
Abraliopsis lineata
Abraliopsis morisii 
Υπογένος Pfefferiteuthis 
Abraliopsis affinis
Abraliopsis atlantica 
Abraliopsis chuni 
Abraliopsis falco

Εξωτερικοί σύνδεσμοι
Tree of Life web project: Abraliopsis

Ενοπλοτευθίδες
Μπέρνι Έκλεστοουν

Ο Μπέρνι Έκλεστοουν (πλήρες όνομα Μπέρναρντ Τσαρλς Έκλεστοουν) (γεν. στις 28 Οκτωβρίου 1930) είναι Βρετανός μεγαλοεπιχειρηματίας, ο οποίος έχει στην κατοχή του τα δικαιώματα της Φόρμουλα 1.

Βιογραφικό
Γεννήθηκε στο Σαιντ Πίτερ Σάουθ Έλμχαμ, μια μικρή κωμόπολη 3 μίλια νότια του Μπάνγκεϊ της κομητείας Σάφολκ. Είναι γιος ενός ψαρά και έβγαλε το Δημοτικό στο Γουίσετ. Το 1938, η οικογένεια μετακόμισε και εγκαταστάθηκε στο Μπέξλεϊχιθ στα νοτιοδυτικά του Λονδίνου. ΄Οταν έγινε 16 ετών, ο Μπέρνι σταμάτησε το σχολείο και ξεκίνησε να ασχολείται με το χόμπι του, το οποίο ήταν οι μοτοσικλέτες.

Εξωτερικοί σύνδεσμοι 

Βρετανοί επιχειρηματίες
Παράγοντες της Φόρμουλα 1
59 (αριθμός)

Το 59 (πενήντα εννέα) είναι ο φυσικός αριθμός που βρίσκεται μετά από το 58 και πριν από το 60. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 59 συμβολίζεται ως LIX στο ρωμαϊκό σύστημα αρίθμησης και ως ΝΘ´ στο ελληνικό σύστημα αρίθμησης.

Στα μαθηματικά
 Το 59 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 61.
 Το 59 και το 61 αποτελούν δίδυμους πρώτους αριθμούς.

Το 59 στη Χημεία 
 Ο ατομικός αριθμός 59 αντιστοιχεί στο πρασινοδύμιο.

Το 59 στην Αστρονομία 
 Ο Μεσιέ 59 είναι ένας ελλειπτικός γαλαξίας σε απόσταση περίπου 60 εκατομμυρίων ετών φωτός στον αστερισμό της Παρθένου.

Αναφορές και παρατηρήσεις

Εξωτερικοί σύνδεσμοι 

59
Δίδυμοι πρώτοι αριθμοί‎
ΟΠΑΠ Κύπρου

Ο Οργανισµός Προγνωστικών Αγώνων Ποδοσφαίρου Ε.Π.Ε. (OPAP Cyprus Ltd.) ιδρύθηκε το 2003 με βάση μια διακρατική συμφωνία μεταξύ του ελληνικού δημοσίου και της Κυπριακής Δημοκρατίας. Αποτελεί θυγατρική εταιρία της ΟΠΑΠ Α.Ε. Είναι υπεύθυνη για την οργάνωση, λειτουργία και διαφήμιση των παιχνιδιών της εταιρίας στην Κύπρο. Το 2004 πραγματοποιήθηκε η έναρξη λειτουργίας του τυχερού παιγνίου "ΚΙΝΟ", ενώ το 2006 άρχισε να λειτουργεί και το τυχερό παίγνιο "ΠΡΟΠΟ 14 & 7".

Παραπομπές

Εξωτερικοί σύνδεσμοι
Επίσημη ιστοσελίδα

Εταιρίες στοιχημάτων
ΣΚ Φράιμπουργκ

Η ΣΚ Φράιμπουργκ (Γερμανικά: SC Freiburg) είναι γερμανική ποδοσφαιρική ομάδα που συμμετέχει στο πρωτάθλημα της Γερμανίας, την Μπουντεσλίγκα. Έδρα της είναι η πόλη Φράιμπουργκ στην Νότια Γερμανία. Η ομάδα διεξάγει τους εντός έδρας αγώνες της στο Ζβάρτςβαλντ-Στάντιον, χωρητικότητας 24.000 θεατών.

Παραπομπές

Εξωτερικοί σύνδεσμοι 
 

Ιδρύσεις ποδοσφαιρικών ομάδων το 1904
Μπαμπάκ Αμίν Ταφρέσι

Ο Μπαμπάκ Αμίν Ταφρέσι (بابک امین تفرشی, γεν. το 1978 στην Τεχεράνη, Ιράν) είναι ερασιτέχνης αστρονόμος, φωτογράφος και δημοσιογράφος επιστημονικών κυρίως λημμάτων. Είναι δημιουργός και σκηνοθέτης του The World At Night (Ο Κόσμος τη Νύχτα), ενός προγράμματος διεθνούς βεληνεκούς στο οποίο φωτογράφοι από όλο τον κόσμο απαθανατίζουν τον νυχτερινό ουρανό οπως αυτός θεάται πάνω από αξιοθέατα σε ολόκληρο τον πλανήτη. Το πάθος του για την φωτογραφία τον έχει ταξιδέψει στις πέντε ηπείρους μαζί με την Ανταρκτική.

Το 2009 μοιράστηκε με την Carolyn Porco (Κάρολιν Πόρκο), διευθύντρια απεικόνισης της διαστημικής αποστολής Cassini, το  Lennart Nilsson Award το οποίο μέχρι σήμερα αποτελλεί το πιο αναγνωρίσιμο βραβείο διαστημικής φωτογραφίας.

Εξωτερικοί σύνδεσμοι

 www.twanight.org/      
 http://www.dreamview.net/dv/new/index.asp

Ιρανοί επιστήμονες
Ιστορία της Πολωνίας στο Μεσαίωνα

Η πολωνική ιστορία στο Μεσαίωνα καλύπτει περίοδο περίπου μιας χιλιετίας, από τον 5ο έως τον 16ο αιώνα. Χρονολογείται συνήθως με την πτώση της Δυτικής Ρωμαϊκής Αυτοκρατορίας. 

Τα πρώτα κύματα σλαβικής μετανάστευσης εγκαταστάθηκαν στην περιοχή του Άνω Βιστούλα και σε άλλες περιοχές της σημερινής Πολωνίας, από τις περιοχές στον άνω και μέσο ρου του ποταμού Δνείπερου. Αποτελέσματα ερευνών του Ιατρικού Πανεπιστημίου του Γκντανσκ, υποστηρίζουν την υπόθεση ότι η αρχαιότερη γνωστή κοιτίδα των Σλάβων είναι το λεκανοπέδιο στο μέσο ρου του Δνείπερου. Οι Δυτικοί Σλάβοι προέρχονται αρχικά από το πιο δυτικό σλαβικό παρακλάδι, που ονομάζονται Σκλαβηνίες, σύμφωνα με τον Βυζαντινό ιστορικό Ιορδάνης τον Αλανό. Οι Σλάβοι μετανάστευσαν στην Πολωνία το δεύτερο μισό του 5ου αιώνα, περίπου μισό αιώνα μετά την εκκένωση της περιοχής αυτής από γερμανικές φυλές.

Πρώιμος Μεσαίωνας

Υψηλός Μεσαίωνας

Ύστερος Μεσαίωνας

Παραπομπές 

Μεσαιωνική Πολωνία
Μεσαιωνας
Το ημερολόγιο ενός σπασίκλα: Ο Ρόντρικ δεν παίζεται

Το ημερολόγιο ενός σπασίκλα: Ο Ρόντρικ δεν παίζεται, γνωστό ως "Diary of a Wimpy Kid:Rodrick Rules" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το δεύτερο βιβλίο της σειράς Το ημερολόγιο ενός σπασίκλα. Το μυθιστόρημα αυτό κυκλοφόρησε στις 1 Φεβρουαρίου στις ΗΠΑ. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

Πλοκή 
Ό,τι κι αν κάνετε, μη ρωτήσετε ποτέ τον Γκρεγκ Χέφλι πώς πέρασε τις καλοκαιρινές διακοπές, γιατί δε θέλει με τίποτα να μιλάει γι' αυτό. Τώρα που ξεκινάει η νέα σχολική χρονιά, ο Γκρεγκ θέλει να αφήσει πίσω του τους τελευταίους τρεις μήνες… ή, μάλλον, ένα συγκεκριμένο συμβάν. Και δυστυχώς για εκείνον, ο μεγαλύτερος αδελφός του, ο Ρόντρικ, ξέρει τα πάντα για το συμβάν που θέλει να αποσιωπήσει ο Γκρεγκ. Ωστόσο, τα μυστικά έχουν τον τρόπο να βγαίνουν κάποτε στη φόρα… ειδικά όταν μπαίνει στη μέση ένα συγκεκριμένο ημερολόγιο. Ο αγαπημένος Γκρεγκ Χέφλι κρατάει για δεύτερη χρονιά ημερολόγιο… και σκοπεύει να το κάνει για πολλές χρονιές ακόμη!

Συνέχεια  

Αυτό είναι το δεύτερο βιβλίο της σειράς Ημερολόγιο ενός σπασίκλα. Το προηγούμενο είναι Το ημερολόγιο ενός σπασίκλα ενώ το επόμενο  Το ημερολόγιο ενός σπασίκλα: Το ποτήρι ξεχείλισε.

Εξωτερικοί σύνδεσμοι 
http://www.psichogios.gr/site/Books/show?cid=22603 

Το ημερολόγιο ενός σπασίκλα (σειρά)
Το ημερολόγιο ενός σπασίκλα: Το ποτήρι ξεχείλισε

Το Το ημερολόγιο ενός σπασίκλα: Το ποτήρι ξεχείλισε, γνωστό ως "Diary of a Wimpy Kid: The last straw" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το πέμπτο βιβλίο της σειράς Το ημερολόγιο ενός σπασίκλα. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

Πλοκή
Ας μη γελιόμαστε, ο Γκρεγκ Χέφλι δε θα πάψει ποτέ να είναι ένας αφόρητος σπασίκλας. Μόνο που κάποιος πρέπει να το εξηγήσει και στον πατέρα του. Βλέπετε, ο Φρανκ Χέφλι νομίζει ότι μπορεί να κάνει επιτέλους το γιο του να φέρεται σαν σωστός άντρας και γι' αυτό τον γράφει σε διάφορα αθλήματα και δραστηριότητες για "σκληρούς άντρες". Φυσικά ο Γκρεγκ, που δεν είναι φτιαγμένος για τέτοια, καταφέρνει πάντα να κάνει το δικό του. Αλλά όταν ο πατέρας του τον απειλεί πως θα τον στείλει στη Στρατιωτική Ακαδημία, ο Γκρεγκ αρχίζει να παίρνει πια στα σοβαρά τη "μεταμόρφωσή" του σε σωστό άντρα, αλλιώς τον περιμένει… γερή καμπάνα.

Συνέχεια  

Αυτό είναι το τρίτο βιβλίο της σειράς Ημερολόγιο ενός σπασίκλα. Το προηγούμενο είναι Το ημερολόγιο ενός σπασίκλα: Ο Ρόντρικ δεν παίζεται ενώ το επόμενο  το Το ημερολόγιο ενός σπασίκλα: Σκυλίσια ζωή

Εξωτερικοί σύνδεσμοι 
http://www.psichogios.gr/site/Books/show?cid=22938 

Το ημερολόγιο ενός σπασίκλα (σειρά)
Το ημερολόγιο ενός σπασίκλα: Η σκληρή αλήθεια

Το Το ημερολόγιο ενός σπασίκλα: Η σκληρή αλήθεια, γνωστό ως "Diary of a Wimpy Kid: The ungly truth" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το πέμπτο βιβλίο της σειράς Το ημερολόγιο ενός σπασίκλα (σειρά). Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

Πλοκή
Ο Γκρεγκ Χέφλι ανέκαθεν βιαζόταν να μεγαλώσει. Μήπως, όμως, όλη αυτή η διαδικασία του «μεγαλώματος» δεν είναι και ό,τι καλύτερο; Διότι ο Γκρεγκ έχει να αντιμετωπίσει τα πάρτι και τα κορίτσια, περισσότερες ευθύνες και, κυρίως, κάποιες πολύ περίεργες αλλαγές στο σώμα του. Και όλα αυτά χωρίς τη συμπαράσταση του κολλητού του, του Ράουλι. Θα τα καταφέρει, άραγε; Ή θα πρέπει να το πάρει απόφαση ότι η αλήθεια είναι σκληρή;

Συνέχεια  

Αυτό είναι το πέμπτο βιβλίο της σειράς Ημερολόγιο ενός σπασίκλα. Το προηγούμενο είναι Το ημερολόγιο ενός σπασίκλα: Σκυλίσια ζωή ενώ το επόμενο  το Το ημερολόγιο ενός σπασίκλα: Μέρες πανικού.

Εξωτερικοί σύνδεσμοι
http://www.psichogios.gr/site/Books/show?cid=1000428 

Το ημερολόγιο ενός σπασίκλα (σειρά)
Το ημερολόγιο ενός σπασίκλα: Μέρες πανικού

Το Το ημερολόγιο ενός σπασίκλα: Μέρες πανικού, γνωστό ως "Diary of a Wimpy Kid: Cabin Fever" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το έκτο βιβλίο της σειράς Το ημερολόγιο ενός σπασίκλα (σειρά). Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

Πλοκή

Ο Γκρεγκ Χέφλι έχει μπλέξει άσχημα. Κάποιος έχει προκαλέσει ζημιές στο σχολείο και ο Γκρεγκ είναι ο βασικός ύποπτος. Όλως περιέργως, όμως, είναι αθώος. Ή κάπως αθώος… Και ξαφνικά, μια χιονοθύελλα χτυπά την πόλη τους και η οικογένεια Χέφλι κλείνεται μέσα στο σπίτι. Ο Γκρεγκ ξέρει ότι όταν το χιόνι λιώσει θα πρέπει να αντιμετωπίσει τις συνέπειες των πράξεών του αλλά δεν μπορεί να μη σκέφτεται μήπως η τιμωρία είναι προτιμότερη από το να είναι στο σπ       ίτι με τους δικούς του…

Συνέχεια  

Αυτό είναι το έκτο βιβλίο της σειράς Ημερολόγιο ενός σπασίκλα. Το προηγούμενο είναι Το ημερολόγιο ενός σπασίκλα: Η σκληρή αλήθεια ενώ το επόμενο  το Το ημερολόγιο ενός σπασίκλα: Στους δύο τρίτος δεν χωρεί.

Εξωτερικοί σύνδεσμοι
http://www.psichogios.gr/site/Books/show?cid=1000987 

Το ημερολόγιο ενός σπασίκλα (σειρά)
Το ημερολόγιο ενός σπασίκλα: Στους δύο τρίτος δεν χωρεί

Το Το ημερολόγιο ενός σπασίκλα: Στους δύο τρίτος δεν χωρεί, γνωστό ως "Diary of a Wimpy Kid: The third wheel" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το έβδομο βιβλίο της σειράς Το ημερολόγιο ενός σπασίκλα (σειρά). Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

Πλοκή
Έρωτες, καρδούλες, αστεράκια – τι σημαίνουν όλα αυτά για τον Γκρεγκ Χέφλι;Ένας χορός στο σχολείο του την ημέρα του Αγίου Βαλεντίνου έχει φέρει τα πάνω κάτω στη ζωή του. Ο Γκρεγκ φοβάται μήπως μείνει μπακούρι στο χορό και προσπαθεί απεγνωσμένα να βρει μια κοπέλα να τον συνοδέψει. Βέβαια, ούτε ο καλύτερος φίλος του, ο Ρόουλι, έχει βρει συνοδό αλλά αυτό δεν αποτελεί την παραμικρή ανακούφιση.Μια απροσδόκητη ανατροπή προσφέρει στον Γκρεγκ την πολυπόθητη ντάμα και αφήνει τον Ρόουλι να κρατάει το φανάρι. Όμως πολλά μπορούν να συμβούν σε μια βραδιά και στο τέλος δεν ξέρεις ποιος θα ερωτευτεί και ποιος όχι.

Συνέχεια
Αυτό είναι το έβδομο βιβλίο της σειράς Ημερολόγιο ενός σπασίκλα. Το προηγούμενο είναι Το ημερολόγιο ενός σπασίκλα: Μέρες πανικού ενώ το επόμενο το Το ημερολόγιο ενός σπασίκλα: Τρελή γκαντεμιά

.

Εξωτερικοί σύνδεσμοι
http://www.psichogios.gr/site/Books/show?cid=1001829 

Το ημερολόγιο ενός σπασίκλα (σειρά)
Αμπντούλ Αζίζ

Ο Αμπντούλ Αζίζ (τουρκ. Abdülaziz, 8 Φεβρουαρίου 1830 - 4 Ιουνίου 1876) ήταν ο 32ος Σουλτάνος της Οθωμανικής Αυτοκρατορίας κατά τους χρόνους 1861 - 1876.

Βιογραφία
Ο Αμπντούλ Αζίζ γεννήθηκε στις 8 Φεβρουαρίου 1830 στο παλάτι Τοπ Καπί και ήταν γιος του σουλτάνου Μαχμούτ Β΄ και της Περτεβνιγιάλ Σουλτάν. Διαδέχθηκε τον αδερφό του Αμπντούλ Μετζίτ Α΄ όταν πέθανε, το 1861. Μόλις έγινε σουλτάνος, διοργάνωσε τη δημόσια εκπαίδευση και το πανεπιστήμιο της Κωνσταντινούπολης πάνω στο γαλλικό μοντέλο. Το 1867 έγινε ο πρώτος Οθωμανός σουλτάνος που επισκέφθηκε τη Δυτική Ευρώπη.

Ο Αμπντούλ Αζίζ εκσυγχρόνισε το Οθωμανικό ναυτικό, κάνοντάς το το 3ο μεγαλύτερο στον κόσμο. Επίσης ίδρυσε το αρχαιολογικό μουσείο της Κωνσταντινούπολης και ίδρυσε το πρώτο σιδηροδρομικό δίκτυο της Κωνσταντινούπολης. Είχε σημαντικές σχέσεις με τη Βασίλισσα Βικτωρία και τον Ναπολέοντα Γ΄. Προσπάθησε να συνάψει φιλικές σχέσεις με τη Ρωσία, αλλά δεν τα κατάφερε.

Θάνατος
Η κατασπατάληση του δημοσίου χρήματος εξ αιτίας των πολυτελών δαπανών του στα νέα ανάκτορα και το αυξανόμενο χρέος, δημιούργησαν συνολική δυσαρέσκεια ενώ στις 6 Μαΐου του 1876 συνέβη το περιστατικό της σφαγής των προξένων στη Θεσσαλονίκη. Ως αποτέλεσμα καθαιρέθηκε στις 30 Μαΐου του 1876 και λίγες μέρες μετά, στις 4 Ιουνίου, πιθανόν αυτοκτόνησε. Τον διαδέχθηκε ο ανιψιός του Μουράτ Ε΄.

Οικογένεια
Σύζυγοι
Ντουρουνέβ Καντινεφέντι
Χαϊρανιντίλ Σουλτάν
Ενταντίλ Καντινεφέντι
Νεσερέκ Καντινεφέντι
Γκεβχερί Καντινεφέντι
Τζεσμιντίλ Χανιμεφέντι
Γιλντίζ Χανιμεφέντι
Μιχρισάχ Χανιμεφέντι

Γιοι
Αμπντούλ Μετζίτ Β΄, γιος της Χαϊρανιντίλ Σουλτάν
Ηγεμόνας Γιουσούφ Ιζζεντίν Εφέντι, γιος της Ντουρουνέβ Καντινεφέντι
Ηγεμόνας Μαχμούτ Τζελαλεντίν Εφέντι, γιος της Ενταντίλ Καντινεφέντι
Ηγεμόνας Μεχμέτ Σελίμ Εφέντι, γιος της Ενταντίλ Καντινεφέντι
Ηγεμόνας Μεχμέτ Σεβκέτ Εφέντι, γιος της Νεσερέκ Καντινεφέντι
Ηγεμόνας Μεχμέτ Σεϊφεντίν Εφέντι, γιος της Γκεβχερί Καντινεφέντι

Κόρες
Φατμά Σουλτάν, κόρη της Ντουρουνέβ Καντινεφέντι
Σαλιχά Σουλτάν, κόρη της Ντουρουνέβ Καντινεφέντι
Ναζιμέ Σουλτάν, κόρη της Χαϊρανιντίλ Σουλτάν
Εμινέ Σουλτάν, κόρη της Ενταντίλ Καντινεφέντι
Εμινέ Σουλτάν, κόρη της Νεσερέκ Καντινεφέντι
Εσμά Σουλτάν, κόρη της Γκεβχερί Καντινεφέντι

Οθωμανοί Σουλτάνοι
Κρητική Επανάσταση (1866-1869)
Λάμπρος Βέικος

Ο Λάμπρος Βέικος ήταν Σουλιώτης οπλαρχηγός και αρχηγός φάρας.

Βιογραφικά στοιχεία 
Ήταν γιος του Βέικου Ζάρμπα. Αγωνίστηκε το 1821 και σκοτώθηκε στη μάχη του Ανάλατου το 1827. Λέγεται ότι ήταν περιώνυμος για την ανδρεία του και το κάλλος του. Προς τιμήν του οι Έλληνες έδωσαν το όνομά του σε μια συνοικία των Αθηνών, που σήμερα βρίσκεται μέσα στα όρια του δήμου Καλλιθέας. Το κράτος για να τον τιμήσει έδωσε στους κληρονόμους του εκτάσεις γης στην περιοχή του σημερινού άλσους Βεΐκου στα όρια του Δήμου Γαλατσίου.

Οπλαρχηγοί του 1821
Αμπντούλ Μετζίτ Β΄

Ο Αμπντούλ Μετζίτ Β΄ (τούρκικα:Abdülmecit II, 29 Μαΐου 1868 - 23 Αυγούστου 1944) ήταν ο τελευταίος Χαλίφης του Ισλάμ κατά την περίοδο 1922 - 1924.

Βιογραφία 
Ο Αμπντούλ Μετζίτ Β΄ γεννήθηκε το 1868 στο Παλάτι Ντολμαμπαχτσέ, γονείς του ήταν ο σουλτάνος Αμπντούλ Αζίζ και η Χαϊρανιντίλ Σουλτάν. Ο Αμπντούλ Μετζίτ ήταν στρατηγός του οθωμανικού στρατού αλλά στην πραγματικότητα δεν είχε την στρατιωτική κλίση. Όταν ο ξαδερφός του έγινε σουλτάνος, ο Αμπντούλ Μετζίτ έγινε διάδοχος του θρόνου, όμως στις 1 Νοεμβρίου 1922 το σουλτανάτο καταργήθηκε. Παρόλα αυτά, ο Αμπντούλ Μετζίτ έγινε χαλίφης με απόφαση της εθνοσυνέλευσης της Άγκυρας. Το 1924 εκδιώχθηκε από τον Μουσταφά Κεμάλ.

Οικογένεια 
Σύζυγοι
Σεχσουβάρ Καντινεφέντι
Μιχριμάχ Χανιμεφέντι
Χαϊρουνίσα Χανιμεφέντι
Ατιγιέ Μεχιστέ Καντινεφέντι
Μπιχρούζ Χανιμεφέντι

Παιδιά
Ηγεμόνας Ομέρ Φαρούκ Οσμάνογλου Εφέντι, γιος της Σεχσουβάρ Καντινεφέντι
Χατιτζέ Χαϊριγιέ Αϊσέ Ντουρουσεχβάρ Σουλτάν, κόρη της Μεχιστέ Καντινεφέντι

Θάνατος 
Ο Αμπντούλ Μετζίτ πέθανε το 1944 στο Παρίσι όπου έμενε τα τελευταία χρόνια της ζωής του. Τάφηκε στη Μεδίνα.

Οθωμανοί Σουλτάνοι